Jack Markell

Jack Alan MARKELL (naskita la 26-an de novembro 1960, en Newark, Delavaro) estas usona politikisto (Demokrata Partio).Wilmington Morning News, May 28, 1978 De januaro 2009 ĝis januaro 2017, li funkciis kiel 73-a Guberniestro de Delavaro. En 2022, li fariĝis la usona reprezentanto ĉe la OEKD en Parizo. Markell estis la nomumita usona ambasadoro al Italio kaj San-Marino, bazita en Romo, ĝis la fino de la prezidenteco de Biden.

Markell estis vicprezidanto pri entreprena disvolviĝo ĉe Nextel Communications, kie li fokusiĝis pri efektivigo de sendrata teknologio. Li ankaŭ okupis administran postenon ĉe Comcast Corporation, estis konsultisto ĉe McKinsey and Company, Inc, kaj bankisto ĉe First Chicago Corporation.

En 1998, li estis elektita kiel ŝtata kasisto de Delavaro. Li estis reelektita en 2002 kaj 2006. Meze de 2007, li anoncis sian intencon kandidatiĝi por guberniestro, anstataŭigante la emeritiĝantan Ruth Ann Minner. Delavaro estas tradicie Demokrata ŝtato, do la rezulto de la Demokrata antaŭbaloto estis pli grava ol la efektiva elekto. Markell venkis la komence favoritan vicguberniestron, John Carney. Li poste facile venkis la respublikanan kandidaton, William Swain Lee. Markell ankaŭ estas la nuna prezidanto de la Demokrata Asocio de Guberniestroj.

Li estas edziĝinta kaj havas du infanojn. Li praktikas judismon. Efektive, li estas la unua juda guberniestro en la historio de Delavaro.

Dum lia guberniestreco de Delavaro, li rajtigis du ekzekutojn de kondamnitaj murdintoj.

 Referencoj 

 Eksteraj ligiloj 

 Delavara Guberniestro Jack Markell oficiala registara retejo

Kategorio:Usonaj politikistoj
Kategorio:Guberniestroj de Delavaro
Kategorio:Usonaj ambasadoroj en Italio